Baerke vanne Seel

Lambertus Zele (Zeelen) (23 augustus 1912-5 december 1993), inne wanjeling baeter bekèndj es Baerke vanne Seel, waas 'ne Moferse kapper en winkeleer. Daonaeve haet d'r ouch e kefee gadj, en waas d'r klokkemaeker. Meh mit zie slókwinkelke is d'r toch waal e begrip in Mofert gewore. Dit haet toet 't begin vanne jaore negetig bestange.

 Winkelke 
't Hoes lik op 'nen hook oppe Mert, ane bushalte sjuuns taengeneuver RiechRichard Mans (gebaore in Mofert), woor 'ne bekker in Mofert ane Mert naeven 't aad gemèndjehoes. De bekkerie en winkel bestaon nag ummer. De bekkerswage is d'r nao jaorelang troewe deens mit opgehaje.
In Mofert zègke ze nag ummer Riech es m'n 't euver de winkel (Pryma) van Mans haet.. Nao de Twieëdje Werreldoorlog is dit hoes geboewdj en verhoesdje zie vanne Kirkstraot nao de Mert.

D'n ingank van 't winkelke lik in e klein helke. Rechdoor waas 'nen doorgank nao 't winkelke, wo se toebakswaore en slók kós kriege. Ane rechterkantj woor 'n deur nao de ieszaak, wo vreuger ieskes verkóch waerdje. Ouch is d'r e krokettehelke gewaes.

 Baerkeskapsel 
'n Baerkeskapsel is 'n benaming van e kinmerkendj kapsel det deze vreugere kapper knipdje. 't Zów volges bepaolde brónne ei kapsel mótte zeen gewaes mit 'n sjei ane ziekantj. Waat vassteit, is det 't hieël herkènbaar waas. Ómdet de kapper väöl luuj op dees maneer knipdje, waerdjen 't door innige luuj 'n Baerkeskapsel geneump, nao ziene veurnaam.

 Trivia 
 Es se bie Baer óm slók góngs, moogdjes se neet zègke: "Baerke, dooch mich get baerkes."
 Baer is nao zienen doead nag regelmaotig inne Vastelaovesgezèt versjene.
 In 1977 haet Baer same mit Graat Maosse en Joh. Kempkes Mofert vertaengeweurdig bie 't interactief ROZ-speelprogram in wèdstriedvorm tösse Limburgse plaatse, 'Heen en Weer'. In 'n euver en weer van historische vraoge euver de eige woonplaats, höbbe ze Valkeberg verslage in 'nen halve finale, wonao ze zich ouch taenge Vloearep höbbe beweze.

 Noeat 

Categorie:Luuj gebaore in de neugeteenden iew
Categorie:Luuj gesjtorve in d'n twintigsten iew
Categorie:Persoene oet Nederland
Categorie:Limburgse volksfigure
Categorie:Limburgse zakeluuj
Categorie:Mofert